Diari Oficial de la Generalitat Valenciana


Sumari del DOGV 6271, del 20-05-2010 (2010/5209)

Subhasta de béns mobles i immobles número S2010R1276003001.
-----------------------------------------------------------

### Dades del document

Número de DOGV
:   6271

Data del DOGV
:   20-05-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/5209


Organisme emissor
:   Agència Estatal d'Administració Tributària. Delegació Especial de València

Tipus de document
:   Subhasta

Subhasta de béns mobles i immobles número S2010R1276003001. [2010/5209]  
El cap de la Dependència de Recaptació de la Delegació de l'Agència Estatal d'Administració Tributària de Castelló fa saber:   
Que de conformitat amb el que disposa l'article 101 del Reglament General de Recaptació, aprovat pel Reial Decret 939/2005, de 29 de juliol, es van dictar acords amb data 07.04.2010 pels quals es decretava l'alienació mitjançant subhasta dels béns que es detallen en la relació de béns a subhastar inclosa en aquest anunci com a annex I. La subhasta tindrà lloc el dia 18 de juny de 2010, a les 10.00 hores en la sala de subhastes de la Delegació de l'AEAT de Castelló, situada al passeig de Ribalta, número 12.  
En compliment de l'esmentat article, es publica aquest anunci i s'avisa a les persones que desitgen participar en la subhasta del següent:  
Primer. Els béns a subhastar estan afectes per les càrregues i gravàmens que figuren en la descripció d'aquests, i que consten en l'expedient, i queden subsistents sense que puga aplicar-se el preu de rematada quan s'extingisquen.  
Segon. La subhasta se suspendrà en qualsevol moment anterior a l'adjudicació dels béns, si es realitza el pagament de l'import del deute no ingressat, els interessos que s'hagen produït o es produïsquen fins a la data de l'ingrés en el Tresor, els recàrrecs del període executiu i les costes del procediment de constrenyiment.  
Tercer. Els licitadors podran enviar o presentar les seues ofertes en sobre tancat des de l'anunci de subhasta fins a una hora abans que comence, sense perjudici que puguen participar personalment en la licitació amb postures superiors a les del sobre. Les ofertes indicades, que tindran el caràcter de màximes, seran presentades en el registre general de l'oficina on se celebre la subhasta, i es faran constar en l'exterior del sobre les dades identificatives d'aquesta. En el sobre s'inclourà a més de l'oferta i el depòsit constituït conforme al punt quart, les dades corresponents al nom i cognoms o raó social o denominació completa, número d'identificació fiscal i domicili del licitador.   
Els licitadors podran participar en la subhasta per via telemàtica presentant ofertes i/o realitzant licitacions automàtiques, a través de la pàgina web de l'Agència Tributària , d'acord amb el que establix la Resolució 5/2002, de 17 de maig (BOE de 24.05.2002), de la Direcció General de l'Agència Estatal d'Administració Tributària, per la qual es regula la participació per via telemàtica en procediments d'alienació de béns desenvolupats pels òrgans de recaptació.  
Quart. Qualsevol licitador haurà de constituir davant de la mesa de subhasta amb anterioritat a la celebració d'aquesta un depòsit del 20% del tipus de subhasta en primera licitació, excepte per a aquells lots en què s'haja acordat un percentatge menor, que en cap cas serà inferior al 10%. L'import del depòsit per a cada un dels lots està determinat en la relació de béns a subhastar inclosa en aquest anunci.   
El depòsit haurà de constituir-se per mitjà de xec que complisca els requisits establits en l'article 35.1 del Reglament General de Recaptació o per via telemàtica, a través d'una entitat col·laboradora adherida a aquest sistema que assignarà un número de referència complet (NRC) que en permeta la identificació, d'acord amb el que establix la Resolució 5/2002, de 17 de maig (BOE de 24.05.2002), del director general de l'Agència Estatal d'Administració Tributària.  
Si els adjudicataris no satisfan el preu de rematada, aquest depòsit s'aplicarà a la cancel·lació del deute, sense perjudici de les responsabilitats en què puguen incórrer pels perjudicis que origine esta falta de pagament.  
Cinqué. En el cas que no resulten adjudicats els béns en una primera licitació, la mesa de subhasta podrà acordar realitzar una segona licitació, si ho jutja procedent, i fixarà el nou tipus de subhasta en el 75% del tipus de subhasta en 1ª licitació, o bé anunciarà la iniciació del tràmit d'adjudicació directa que es durà a terme d'acord amb el que disposa l'article 107 del Reglament General de Recaptació.  
Sisé. L'adjudicatari haurà d'ingressar en la data de l'adjudicació, o en els 15 dies següents, la diferència entre el depòsit constituït i el preu de l'adjudicació.  
L'ingrés podrà realitzar-se en bancs, caixes d'estalvis i cooperatives de crèdit, en què no cal tindre compte obert. També podrà fer-se el pagament per mitjà de càrrec en el seu compte corrent, a través d'Internet en la direcció , en l'opció: Oficina virtual. Pagament d'impostos.  
Així mateix, si ho sol·licita a la mesa de subhasta en l'acte d'adjudicació, l'adjudicatari podrà realitzar l'ingrés de l'import total del preu d'adjudicació, i en aquest cas, una vegada comprovat l'ingrés, l'Agència Tributària procedirà a alçar la retenció realitzada sobre el depòsit constituït per l'adjudicatari.  
Seté. Quan en la licitació no s'haja cobert el deute i queden béns sense adjudicar, la mesa anunciarà la iniciació del tràmit d'adjudicació directa.  
Les ofertes es podran presentar en el termini que a tals efectes comunique la mesa de subhasta. S'hauran de presentar en sobre tancat en el registre general de l'oficina on s'haja celebrat la subhasta i hauran d'anar acompanyades, si és el cas, del depòsit.   
Així mateix, es podran presentar ofertes a través de la pàgina web de l'Agència Tributària , d'acord amb el que establix la Resolució 5/2002, de 17 de maig (BOE de 24.05.2002), de la Direcció General de l'Agència Estatal d'Administració Tributària, per la qual es regula la participació per via telemàtica en procediments d'alienació de béns desenvolupats pels òrgans de recaptació.  
Transcorregut el termini assenyalat per la mesa de subhastes, aquesta obrirà les ofertes presentades, i podrà procedir a l'adjudicació dels béns si alguna d'aquestes es considera suficient en eixe moment. En cas contrari, s'anunciarà l'extensió del termini per a presentació de noves ofertes, o millora de les ja existents, sense perjudici de la validesa de les ofertes presentades fins a eixe moment i així successivament, amb el límit total de sis mesos.  
El preu mínim d'adjudicació directa serà el tipus de subhasta en 1ª licitació, quan no s'haja considerat procedent celebrar una 2a licitació; si ha existit 2a licitació, no hi haurà preu mínim.   
Huité. Si es tracta d'immobles, l'adjudicatari podrà sol·licitar expressament en l'acte de l'adjudicació l'atorgament d'escriptura pública de venda d'immobles.  
Nové. Quan es tracte de béns inscriptibles en registres públics, els licitadors no tindran dret a exigir uns altres títols de propietat que els aportats en l'expedient; aquests títols estaran a disposició dels interessats a les oficines d'aquesta Dependència de Recaptació on podran ser examinats tots els dies hàbils a partir de la publicació del present anunci, fins al dia anterior al de subhasta. En cas de no estar inscrits els béns en el Registre, el document públic de venda és títol per mitjà del qual pot efectuar-se la immatriculació en els termes que disposa la legislació hipotecària; en els altres casos en què siga necessari, podrà procedir-se com disposa el títol VI de la Llei Hipotecària per a dur a terme la concordança entre el Registre i la realitat jurídica.   
Deu. El tipus de subhasta no inclou els impostos indirectes que graven la transmissió dels béns indicats. Totes les despeses i els impostos derivats de la transmissió, inclosos els derivats de la inscripció en el registre corresponent del manament de cancel·lació de càrregues posteriors, seran per compte de l'adjudicatari.   
Seran per compte de l'adjudicatari les despeses i els impostos que exigeix l'article 99.2 del Reial Decret Legislatiu 2/2004, de 5 de març, pel qual s'aprova el Text Refós de la Llei Reguladora de les Hisendes Locals, per a la tramitació de l'expedient de transferència davant de la Direcció Provincial de Trànsit.  
L'adjudicatari exonera expressament l'AEAT, a l'empara de l'article 9 de la Llei 49/1960, de 21 de juny, de Propietat Horitzontal, modificat per la Llei 8/1999, de 6 d'abril, de l'obligació d'aportar certificació sobre l'estat dels deutes de la comunitat, i seran a càrrec d'aquest les despeses que queden pendents de pagament.  
Onze. El procediment de constrenyiment només se suspendrà en els termes i condicions que indica l'article 165 de la Llei General Tributària (Llei 58/2003, de 17 de desembre).  
Dotze. En tot el que no disposa aquest anunci serà d'aplicació el que preceptuen les disposicions legals que regulen l'acte.  
ANNEX 1  
Llistat de béns a subhastar  
Subhasta núm.: V0262P2024606877  
Lot u  
Deutor: Business Transp Group, SL  
N° de diligència: 120423002118H. Data de la diligència: 13.09.2004  
Tipus de subhasta en 1ª licitació: 10.000,00 euros  
Trams: 500,00 euros  
Depòsit: 2.000,00 euros   
Tipus de bé: semiremolc bolquet de pedrera  
Tipus de dret: ple domini  
Marca: Gontrailer. Model: SXM322A  
Matrícula: R1947BBB. Bastidor: VVFSXM302XJT19695  
Data de matrícula: 06.09.1999. Data d'adquisició: 06.09.1999  
Depositari: Emilio Giner Selma  
Lloc de depòsit: passeig Morella, 90 de Castelló de la Plana. Telèfons: 497 955 601; 054 632 978  
Inscripció: Registre de Béns Mobles de Castelló de la Plana  
Núm. bé: 71066829786. Núm. assentament: 63039441103  
Data de l'anotació: 28.12.2004. Foli: 0002   
Valoració: 10.000,00 euros  
Càrregues: no consten càrregues  
Lot dos  
Deutor: De la Torre Nebot, SL  
Núm. de diligència: 120923302527B. Data de la diligència: 11.05.2009  
Tipus de subhasta en 1ª licitació: 10.769,69 euros  
Trams: 500,00 euros  
Depòsit: 2.100,00 euros   
Tipus de bé: turisme. Tipus de dret: ple domini  
Marca: Peugeot. Model: 207  
Matrícula: 6564NHJ. Bastidor: VF3WC8HZC34280061  
Data de matrícula: 11.04.2008. Data d'adquisició: 11.04.2008  
Depositari: José Giner Pascual  
Lloc de depòsit: passeig Morella, 90 de Castelló de la Plana. Telèfons: 210 640 123; 556 698 040  
Inscripció: Registre de Béns Mobles de Castelló de la Plana  
Núm. bé: 85673938067. Núm. assentament: 15916711500  
Data de l'anotació: 20.07.2009. Foli: 990. Diari: 11  
Valoració: 12.012,01 euros  
Càrregues:   
Import total actualitzat: 1.242,32 euros  
Embargament de la Seguretat Social, URE 12-04, expedient núm. 20371376314273  
Lot tres  
Deutor: Hostal Residencia Costa Azahar, SL  
N° de diligència: 120623300203G. Data de la diligència: 09.11.2006  
Tipus de subhasta en 1ª licitació: 164.499,17 euros  
Trams: 2.000,00 euros  
Depòsit: 20.000,00 euros. Tipus de dret: ple domini  
Tipus de bé: finca rústica  
Localització: pr. l'Albufera, s/n, 07690 Alcúdia (Illes Balears)  
Inscrita en el Registre de Pollensa  
Tom: 3962. Llibre: 589  
Foli: 218. Finca: 4.906. Inscripció: 11  
Descripció: porció de terra, procedent del predi l'Albufera, al terme d'Alcúdia, amb una superfície de 2 hectàrees, 13 àrees i 60 centiàrees. Limita: nord, camí en línia de 100 metres; sud, avinguda Tucan i oest, Jaime Planas.  
Valoració: 366.505,08 euros  
Càrregues:   
Import total actualitzat: 202.005,91 euros.  
- Anotació d'embargament a favor de Banco Popular Español, SA, lletra U. En escrit de data 04.11.2009, comunica la cessió del crèdit a Inmobiliaria Lehmberg, SL, que confirma que el crèdit es deu totalment.  
Lot quatre  
Deutor: Omari Alí  
Núm. de diligència: 121023302490E. Data de la diligència: 15.02.2007  
Tipus de subhasta en 1ª licitació: 83.919,68 euros  
Trams: 2.000,00 euros  
Depòsit: 10.000,00 euros. Tipus de dret: ple domini  
Tipus de bé: habitatge  
Localització: c/ de Sénia, 38, B 1, 12335 Moncofa (Castelló)  
Inscrita en el Registre núm. 2 de Nules  
Tom: 643. Llibre: 34  
Foli: 191. Finca: 4261. Inscripció: 10  
Referència cadastral: 4006913YK4140N 22 JQ  
Descripció: habitatge situat a la 1ª planta, porta 5, de l'edifici en Moncofa, carrer de Sénia, 38. Superfície construïda: 87,98 m²  
Nota: sobre aquest lot hi ha dret de retracte legal  
Valoració: 110.240,00 euros  
Càrregues:   
Import total actualitzat: 26.320,32 euros.  
- Hipoteca inscripció 11ª, a favor de Bancaixa. En escrit de data 27.11.2007 comunica que el total del deute és de 26.320,32 euros.  
Lot cinc  
Deutor: Agroser La Barona  
Núm. de diligència: 121023302602L. Data de la diligència: 18.09.2006  
Tipus de subhasta en 1ª licitació: 28.918,50 euros  
Trams: 500,00 euros  
Depòsit: 5.000,00 euros. Tipus de dret: ple domini  
Tipus de bé: nau industrial  
Localització: c/ Unió, la Barona, 30, 12447 Vall d'Alba (Castelló)   
Inscrita en el Registre núm. 1 d'Orpesa  
Tom: 1392. Llibre: 57  
Foli: 109. Finca: 5107. Inscripció: 1  
Descripció:   
Urbana: parcel·la D, a Vall d'Alba, carrer la Unió, la Barona, 30; de 312 m², en l'interior de la qual hi ha una nau industrial, amb estructura metàl·lica i tancaments de blocs de formigó. És una nau diàfana amb un xicotet entresolat, destinat a despatx, amb lavabo.  
Valoració: 99.216,00 euros  
Càrregues:   
Import total actualitzat: 70.297,50 euros  
Hipoteca, inscripció 1ª a favor de Caixa Rural del Mediterrani, Ruralcaixa.   
Embargament lletra A, a favor de la Tresoreria Territorial de la Seguretat Social. En escrit de data 20.08.2008, la Seguretat Social comunica que el deute ha sigut cancel·lat totalment.  
Castelló de la Plana, 7 d'abril de 2010.- El cap de la Dependència de Recaptació: Pablo Ruiz Arnaiz.